BOSNA I HERCEGOVINA
FEDERACIJA BOSNE I HERCEGOVINE
UNSKO – SANSKI KANTON
OPĆINSKI SUD U CAZINU 
Broj:   20 0 Ip 042140 19 Ip 2
Cazin, 17.11.2022. godine


	Općinski sud u Cazinu, sudija Belma Nuhanović - Kapić, u izvršnoj stvari tražitelja izvršenja Jasmin Vidinlić iz Bihaća,  koga zastupa punomoćnik Rizvan Zjakić,  advokat iz Bihaća protiv izvršenika Cybercomp d.o.o. Cazin, ulica Muse Ćazima Ćatića, 79260 Sanski Most, radi naplate novčanog potraživanja, vsp. 3.448.726,42 KM,  izvršenjem na nekretninama izvršenika, van ročišta dana  17.11.2022. godine donio je slijedeći:

Z A K LJ U Č A K

ODREĐUJE SE PRVO (I) ročište za prodaju nekretnine označene kao:

k. č. broj: 215/6 poslovno – stambeni objekat i ekonomsko dvorište ukupne površine 1.780 m,2 upisana u ZK Ul. broj 3 k.o. SP_Gnjilovac.

USMENIM JAVNIM NADMETANJEM na dan utorak, 20.12.2022. godine sa početkom u 11,30  sati. 

Ročište će se održati u Općinskom sudu u Cazinu, sudnica – kancelarija broj 18.

Na nekretnini iz stava 1 ovog zaključka je vlasništvo izvršenika Cybercomp d.o.o Cazin sa dijelom 1/1.

UTVRĐUJE SE vrijednost predmetne nekretnine u iznosu od 1.200,000,00 KM. 

Vrijednost naprijed navedene nekretnine je utvrđena od strane stalnog sudskog vještaka Nefić Amira iz Bihaća.

Nekretnina na prvom ročištu za prodaju ne može prodati ispod jedne polovine (1/2) utvrđene vrijednosti, što u konkretnom slučaju  iznosi 600.000,00 KM,  što će biti početna cijena ispod koje se ponude neće razmatrati.
    
[bookmark: _GoBack]Porez na promet  nekretnine plaća kupac, a kao osnovica  poreza uzima se visina prodajne cijene.

Kupac je dužan položiti prodajnu cijenu u roku koji odredi sud, a koji ne može biti duži od 30 dana od dana objavljivanja zaključka o prodaji nepokretnosti najpovoljnijem ponuđaču.

Na ročištu za javno nadmetanja mogu učestvovati osobe koje su POLOŽILE OSIGURANJE u iznosu od 10.000,00 KM. Ponuđačima čija ponuda ne bude prihvaćena, osim za tri najpovoljnija ponuđača, osiguranje će se vratiti odmah nakon zaključenog javnog nadmetanja.

Ponuđači su dužni najkasnije na dan održavanja ročišta 20.12.2022. godine predati dokaz u pisarnicu suda (kancelarija broj 7), pozivom na broj predmeta, da su osiguranje uplatili na depozitni račun ovog suda broj 198-201-205-000-1187 kod KIB banke dd, Poslovnica Cazin.

Kao kupci se mogu prijaviti strana fizička lica koja su stalno nastanjena u F BiH uz dokaz o tome.

Kao kupci se mogu prijaviti strana fizička lica iz jedne države nasljednica bivše SFRJ pod uslovom reciprocitita, tj. da država čiji su državljani dozvoljava državljanima BiH da stiču pravo vlasništva na nekretninama na njihovom teritoriju.

Kao kupci se mogu prijaviti i strani ulagači iz jedne od država nasljednica bivše SFRJ pod uvjetom načela reciprociteta i ukoliko ispunjavaju uslove iz  Zakona o politici direktnog stranog ulaganja uz dokaze o tome.

Ovaj zaključak o prodaji objavit će se na oglasnoj tabli suda, a ovlašćuju se tražilac izvršenja i izvršenik da zaključak o svom trošku mogu objaviti i putem sredstava javnog informisanja.

Ovaj zaključak o prodaji smatra se pozivom na ročište koje će se održati u Općinskom sudu u Cazinu, u sudnici – kancelariji broj 18, USMENIM JAVNIM NADMETANJEM na dan utorak, 20.12.2022. godine sa početkom u 11,30 sati. 


                                                                                                                                             S U D I J A
                                                                                                                     Belma Nuhanović – Kapić



POUKA O PRAVNOM LIJEKU:                                                              	
Protiv ovog zaključka prigovor i žalba nisu dopušteni.  

